.:: TWA - Your Source Of Quality! ::. www.nordicbits.org
Justin Ross Sælger
8 beskeder fra Rhiannon.
Onsdag 3. Maj
Justin, vi skal køre!
Justin... Hej, Justin.
Sæt en alarm kl. 23 og en til kl. 23.50.
HVER DAG
Rhi, klokken er halv syv.
- Rhi! - Jeg er oppe!
Justin: Kan du sove, hvis jeg bombarderer din mobil?
Okay, så sov videre. Godnat.
Kan du sove? Jeg kan ikke sove...
Jeg skal træne til 19.
Hej...
Tjekker bare, om du er oppe.
Hej.
Tak, skat.
Du skal ordne de ærinder for mig i dag.
- Jeg kan nok ikke nå det. - Prøv nu, Nick.
Vi ses!
Hej.
Jolene! Morgenmad. Kom så!
- Nej! - Vi kommer for sent.
Gud ...!
Jeg kan godt køre. Jeg skal alligevel øve mig.
- Er der spinat i den? - Far siger, der er antioxidanter i.
- Hvad er der ellers antioxidanter i? - Dine nosser.
Far siger, at det er vigtigt, så...
Brug hovedet!
Nar.
Justin, makker!
Jeg er ikke luft.
Undskyld. Hej, makker.
- Er alt okay? - Ja, fint.
Jeg er træt. Jeg orker ikke FN-rollespil, men jeg skal ind på Stanford.
Deres campus er så flot. Og deres maskot er faktisk et træ.
- Vi ansøger sammen, ikke? - Selvfølgelig.
Hvor er Justin?
Hvad har han gang i? Han tager dig for givet.
Hej. Beklager alle sms'erne.
Jeg ville have sms'et 'undskyld', men jeg havde jo sms'et så meget.
Du kan ikke lide, at jeg undskylder, så undskyld, at jeg undskylder.
- Rhiannon. - Ja?
Du skal ikke undskylde. Jeg burde have svaret.
Nej, du behøver ikke at skrive, hver gang jeg skriver.
Jo, det gør jeg nok.
Jeg kan komme og se dig træne.
Det lyder ikke særligt sjovt for dig.
Hvorfor ser du sådan på mig?
Hvordan?
- Hvad har du ellers i dag? - Ud over træning?
Intet. Ingen prøver eller noget.
Ville det ikke være sjovt at køre et sted hen?
- Efter skole? - Eller nu.
Er det noget, vi gør?
Det kan det jo blive.
Han er en utrolig spiller. Ung, en ERA på 1,68...
Så ung er han ikke. Han er 23!
- Vil du høre det her? - Ja.
- 18 sejre... - Sæt lidt musik på.
- Hvad taler du om? Skal han væk? - 18 sejre mod svage modstandere...
Kender du den sang? Hvorfor vidste jeg ikke det?
Jeg reddede dit liv!
Kom.
Hej.
"Du har et dejligt smil."
Det passer jo. Godt klaret, lykkekage.
Nej, dårligt klaret. Den spår ikke.
- Gør den ikke? - "Du får et dejligt smil" er en spådom.
En spådom skal sige noget om fremtiden.
Eller noget, du ikke ved. Som at du har et dejligt smil.
Det er bare far.
Du taler ikke om ham.
Nogensinde.
Han havde en manisk episode for nogle år siden.
Det er ikke noget stort.
Det vidste jeg ikke.
Jeg har ikke fortalt det til nogen.
Ikke engang Rebecca.
Det behøver du heller ikke.
Indimellem vil jeg gerne, men det...
- Jeg ved ikke... - Hvad skete der?
Han kom hjem og sagde, at han var blevet forfremmet.
Vi gik på en fransk restaurant for at fejre det.
Så gik vi i biffen, og...
han betalte sygt meget, så vi fik hele salen for os selv.
- Og han var ikke blevet forfremmet? - Nej.
Han var blevet fyret og var brudt sammen.
Ikke et nyt rigmandsliv. Mor måtte have to job, og vi havde nær mistet huset.
Og nu kan han ikke få arbejde. Han sidder bare hjemme og maler ansigter.
Folk har nogle gange brug for en pause.
Livet bliver bare for meget.
Men det lyder, som om du er vred på ham, fordi han har givet op.
Jeg vil gerne tale med ham om den dag og spørge hvorfor -
- men jeg ved aldrig, hvad jeg skal sige.
Jeg ved ikke, hvorfor jeg fortæller dig det.
Jeg er glad for, at du sagde det.
Det føles rart.
Det er din tur. Værsgo.
Jeg hader også fransk mad.
Snegle og croissanter.
Snegle-croissanter. Hvad er det lige?
Knæk din lykkekage, mener jeg.
DU HAR ET DEJLIGT SMIL
Vi ses i morgen.
- Hvad er der? - Sådan her bliver det ikke hver dag.
Det kan måske minde dig om, at du kan lide at være sammen med mig.
Jeg mener bare, at i dag...
I dag var den gladeste dag i lang tid.
I morgen er i morgen.
Vi lader dagen klinge af på en god måde.
Okay.
Det var en fin klang.
Din mund smager meget bedre, når du ikke ryger.
Det skal jeg prøve at huske.
Sæt en alarm kl. 23 og en til kl. 23.50.
Hej, Amy.
Hej.
Undskyld, vi er lige flyttet hertil fra Washington D.C.
Mor bad mig være føl hos en i skolen, men hun har ikke aftalt noget.
Det er så pinligt. Må jeg gå med dig?
Ja, gerne.
Det er Amy, som måske skal begynde her.
Hej, Amy. Du har valgt en fantastisk guide.
- Alexander er stor fan. - Rhiannon er gavmild med sin tid.
- Det gad du godt. - Han kan lide at blive drillet af mig.
- Tilbage til laboratoriearbejdet? - Justin.
Justin!
Idrætslæreren er sur, fordi jeg udeblev fra træning.
- Amy, det er min kæreste, Justin. - Drak vi i går?
Nej, hvorfor?
Vi pjækkede og kørte til Baltimore. Helt spontant. Det var fantastisk.
Jeg må tro på dig, for jeg kan ikke huske det.
- Hvilken del? - Stort set hele dagen.
Det er tåget, som om det var tømmermænd.
Nu skal jeg indhente tre timer, og jeg skal arbejde til ti i aften.
Så livet sutter røv lige nu.
Du havde en fantastisk dag med din skønne kæreste, og det sutter røv?
Hvem er hun, og hvad er der med hende?
Hvorfor bitcher du over det eneste gode i dit liv?
Amy! Chill. Det er fint.
God snak. Jeg må videre.
Rhi, du må ikke glemme Steves fest på lørdag.
Undskyld. Jeg er allergisk over for utaknemmelige narrøve.
Sådan er han ikke.
Du har fortjent noget bedre.
Undskyld. Du havde hår i ansigtet.
Det er helt i orden.
Du er virkelig sød, men jeg har det ikke så godt.
Alexander, vil du tage dig af Amy i dag?
- Gerne. - Tak.
Du skal lige skrive et par sms'er for mig.
Den første er til Abby. Bare nogle emojier med træer.
Den anden er til Will. Skriv noget sødt, men ledt.
Rigtigt ondt, men alligevel sødt.
Kan det ikke vente til derhjemme?
- Nej, hvorfor? - Det er bare noget med Justin.
Er det, at han er et svin?
Du har to muligheder. Et: Slå op.
To: Vær utro. En hel masse.
Sygt meget, med sygt mange drenge.
Ligesom Lindsey.
Mor er ikke utro.
- Jeg gider ikke snakke om det. - Fint.
BIBELEN
Sæt en alarm kl. 23 og en til kl. 23.50.
Okay...
Er du sikker på, at det er ok? Tak. Jeg skal bare være fuld.
- Steve, makker! - Makker!
- Hej, Stephanie. - Hej, Rhiannon.
Hej med jer. Hvad sker der?
- Hej. - Hej!
- Justin er derovre. - Tak.
Hold op. Det er for tyndt.
Kast.
Jeg kender dig ikke. Går du på Octavian?
Nej. Jeg hedder Nathan. Jeg er Steves fætter.
Rhiannon.
Det er et smukt navn.
- Tak. Jeg kan ikke lide det. - Hvorfor ikke?
Alle tror, at det er Rihanna, som i "Bitch Better Have My Money".
- Og ingen kan stave til det. - Det er deres problem. Det er smukt.
Tak.
Nå, så... Hvem har vi der?
- Det er Nathan, Steves fætter. - Hej.
Steves homoseksuelle fætter.
Nå. Hej.
Du skal ikke være bange, Galahad.
Det skal din kæreste måske.
Tak... tror jeg nok.
Jeg går op.
Skal vi gå et sted hen, der ikke er op?
Din kæreste...
Han danser ikke?
Åbenbart ikke i dag.
Og...
Hvorfor er du sammen med ham?
Fordi vi elsker hinanden.
Det kan være rigtigt godt.
Jeg mener... han er min type.
Okay.
Og... hvad er din type så?
Høj, slank, gode skuldre...
Hvad?
- Hvad er der galt med gode skuldre? - Intet.
Jeg er vel bare mere til bagdelen. Men ja.
- Når man har set så mange... - Bagdele?
Nej.
Helt ærligt...
Jeg vil ikke have, at nogen rykker på min pige. Om han så er bøsse.
Klart.
Få din fætter Nathan til at styre sig.
- Han er homo, ikke? - Hvilken fætter?
Man kan blive tiltrukket af mange flere, end man tror.
- Mig? - Hvem som helst.
Hvordan ved du det?
- Undskyld, jeg skal gå. - Vi er ikke færdige.
Jeg ringer til mig selv, så jeg har dit nummer.
Du vil ikke have det nummer. Jeg får et nyt i morgen.
Det er ikke Steves fætter! Han er ikke bøsse.
- Jeg skal gå. Forklaring følger. - Hvor skal du hen?
Hurtigt!
- For fanden! - Vent!
- Kom! - Lad ham være!
Lad vores kvinder være!
- Nøglerne, Rhi! - Nej, Justin!
- Nøglerne! - Nej, du må ikke køre nu.
Hvem var det der?
Siri? Hallo, Siri?
Har jeg en telefon?
Klokken er 06.29.
En teenager trodsede udgangsforbuddet og gav djævlen skylden.
Nathan Daldry blev fundet sovende i sin bil natten til lørdag -
- med bagruden smadret.
Hans forklaring: Djævlen havde besat ham.
Han har slettet sine profiler, så jeg må ud at finde ham.
Hvorfor, Justin? Lad ham være. Han er bims.
- Hvorfor snakkede du så med ham? - Det ved jeg ikke.
Han var super underlig fredag aften.
I morges fik jeg en sms fra et ukendt nummer.
"Hvis vi mødes et offentligt sted får du en forklaring. Kom alene."
- Gud. Vil du gøre det? - Synes du, jeg skal?
Det er du nødt til. Det er det vildeste og klammeste, der nogensinde er sket.
Du er alene, ikke?
- Kender jeg dig? - Nathan har sendt mig.
- Hvor er Nathan? - Han er her.
På en måde. Altså ikke her, men han var der heller ikke i fredags -
- da du troede, at du mødte ham.
- Men det gjorde du ikke. - Hvad?
I dag er jeg Megan.
Den dag, du mødte Nathan, var jeg Nathan.
Da Amy var dit føl i skolen, var jeg Amy, og da du var på stranden med Justin...
var jeg Justin.
For jeg vågner op i en ny krop hver morgen.
Altid en på min alder, aldrig langt fra den sidste, aldrig den samme to gange...
Jeg kan ikke styre det.
Sagde Rebecca, at jeg var her? Hun lovede ikke at sige noget.
Jeg ved ikke hvorfor eller hvordan. Ingen har forklaret mig det.
Det er første gang, jeg fortæller nogen om det.
Jeg ved, jeg ikke gør det ret godt.
Okay.
Tak. Det er meget fint alt sammen.
Men nu skal jeg gå.
"Du har et dejligt smil." Det stod der i din lykkekage.
Også i min. Du fortalte om, da din far blev fyret, den franske restaurant...
Hold op. Det fortalte jeg Justin, ikke dig.
- Han har intet med det her at gøre. - Jo, for jeg var sammen med ham.
Og nu laver I to og Nathan og alle mulige andre sjov.
Jeg vil ikke engang vide hvorfor, så bare stop.
Han taler ikke sådan her med dig.
Han tilbringer ikke hele dagen med dig, som den dag vi havde sammen.
Han ser dig ikke.
Du må da vide, at det ikke var ham.
- Det er ikke muligt. - Det er muligt.
Hej.
Hej! Jeg har det fint. Virker det ikke sådan? Jeg har det fint.
Godt.
Skal vi læse lektier hos mig efter skole? "Læse lektier."
- Hvem er Megan? - Jeg kender ikke nogen Megan.
Har du fortalt nogen om det, jeg sagde om, hvad der skete med min far?
Jeg kan faktisk ikke huske, hvad du sagde om din far.
Alt det, jeg sagde i går, er sandt.
Hvad er det med dig? Skal vi ses eller ej?
Jeg ville gerne tro på dig, men det er svært.
Kan vi ses igen?
Så siger vi det.
Boghandlen efter skoletid?
Jeg er en time derfra, uden bil. Kan du komme her?
Hej! Det er mig, A.
Hej.
- "A"? - Han hedder James, men jeg hedder A.
Bare A, ligesom bogstavet.
Jeg er stadig ikke overbevist.
Hvem gav dig navnet A?
Det gjorde jeg selv. Jeg ville have et navn, som ingen andre havde.
Hvad havde jeg på, da du var Justin?
Bondebluse og denimshorts.
- Hvad? - Ved du, hvad en bondebluse er?
Hver anden gang vågner jeg som pige.
Men den ville sikkert klæde James.
Han har figuren til det.
Okay...
Hvad var det sidste, jeg sagde den dag?
"Din mund smager meget bedre, når du ikke ryger."
Og hvad kaldte du Justin, da du var Nathan?
Hvad? Nå, ja. Galahad.
Hvem viste dig rundt efter mig, da du var Amy?
Alexander.
Du kan stadigvæk være en løgner, bare latterligt velforberedt.
- Eller også er det rigtigt nok. - Eller også er jeg ved at blive tosset.
Hvem er du? Hvem er dine forældre? Skifter de også krop hver dag?
Kan vi gå et sted hen, hvor der ikke er så mange mennesker?
Måske hvis du var en spæd cheerleader igen -
- men i dag er du en stor, skræmmende fyr, så det kan vi slet ikke.
Fint, det er forstået.
Jeg ved ikke, om jeg har forældre.
Det går jeg ud fra, men jeg har ingen at spørge.
Så i hele dit liv er du bare vågnet op og...
Og har forsøgt at leve den dag for det menneske.
Uden at ødelægge noget for dem, uden at sætte aftryk og efterlade spor.
- Og du er aldrig samme person igen? - Nej.
Jeg ser dem nogle gange i skolen en uge eller en måned senere -
- hvis jeg er i samme område.
Når du er nogen, er du så den person eller stadig dig selv?
Jeg er mig, med min bevidsthed og mine minder.
Men jeg kan også bruge vedkommendes historie og hukommelse.
Men ikke det hele på en gang. Jo længere, jeg er i nogen, jo mere lærer jeg om dem.
- Hvem har du ellers fortalt om det her? - Som sagt, ingen.
Det lyder meget ensomt.
Det kan det være.
Og trist.
Men det er det ikke, fordi...
Jeg har set så meget.
Jeg ved, hvad der gør folk forskellige, og hvad der gør dem ens.
Jeg har set den samme blå farve på 50 forskellige måder med 50 par øjne.
Men du får aldrig lov til at blive længe nok til at se noget udvikle sig.
Det er rigtigt.
Men det ville jeg gerne.
Hvis jeg viser dig noget, lover du så ikke at vise det til nogen?
Se min Instagram-profil.
Jeg har lagt billeder ud alle de dage, hvor jeg kunne.
Folk, jeg har mødt og ting, jeg har set.
Det er selvfølgeligt risikabelt. Jeg sletter indlogningen hver aften.
Men det er rart at have dokumentation.
Det beviser ikke noget.
Du kan jo bare hente billederne fra nettet.
Ja, men det gør jeg ikke. Vent.
Kan vi ikke ses igen?
Det ved jeg ikke. Jo, måske.
Lad mig bare lige fordøje det her.
Okay.
Hej, A.
Hej.
Ville du noget?
Nej, der var ikke noget.
Hej.
Det er mig.
Husker du mig?
Endnu en, der vil joke og lader, som om de er djævlen.
Hvad?
Nej, slet ikke.
Jeg vil gerne skrive en artikel til skoleavisen.
- Jeg genkender dig faktisk. - Gør du?
Jeg vil tale med alle, der er interesserede i sandheden.
Han gjorde noget ved min hukommelse, så hele aftenen er tåget.
Men...
Jeg kan huske, at jeg dansede.
Og så -
- var jeg i et uvirkeligt lille hus.
Så løb jeg for livet.
Jeg sagde åbenbart til min mor, at jeg skulle låne en bil -
- for at hjælpe nogle venner med at skrive en musical om Jesus.
Det her skal du have med...
Da han var i mig, brugte han min mobil til at logge ind på sin Instagram-profil.
Jeg var på Satans sociale medier.
Det var intenst.
Et register over alle de teenagere, som han har besat.
Må jeg se det?
Han smed mig af og skiftede kode, før jeg kunne nå at gemme fotos.
- Men jeg kan kende dig. - Hvad mener du?
Fra et af billederne fra akvariet. Det var dig.
- Han besatte også dig, ikke? - Nej.
Nej, jeg har ikke været besat.
Da han var inden i dig, talte han så med dig?
Det er nok.
Fik du et billede af, hvordan han var? Hans personlighed?
Jeg kender hans personlighed.
Ren ondskab. Han er Satan.
Tak.
- Du må ikke true ham, Justin. - Jeg truer ikke. Jeg siger bare:
"Næste gang, du taler med min kæreste, hjælper jeg dig ved at tæve Satan ud."
- Det er ikke nogen trussel. - Det er definitionen på en.
- Er du en ordbog? - Er du et barn?
Jeg er ikke noget barn!
Du der!
- Hvordan vidste du, at det var mig? - Jeg så det på dit blik.
- Og hun går her ikke. - Han går her ikke.
Du hjælper ikke på hans fravær.
Jeg hjælper ikke på nogens fravær.
Kom.
Du sagde, at du ikke ville ødelægge noget, så hvad var det med Nathan?
Jeg ville se dig. Jeg prøvede at få ham hjem i seng -
- men 23.59 faldt jeg i søvn.
- Jeg glemte Instagram-indlogningen. - Han tror, at du er Djævlen.
- Så skal menneskeheden ikke være urolig. - Det er lige, hvad Djævlen ville sige.
I dødelige er altid så mistænksomme.
Helt ærligt. Hvorfor gør du det her?
Da jeg mødte dig, følte jeg noget, jeg aldrig har følt før.
Jeg vil ikke slippe det.
Det er ikke okay. Jeg lod dig kysse mig, fordi jeg troede, du var Justin.
Jeg betroede mig til dig, fordi du var Justin.
Han kan ikke forstå det. Jeg ved det. Jeg har været ham.
Seriøst? Jeg kender ham bedst. Han er min kæreste.
- Du bør ikke være kæreste med ham. - Skal det hellere være dig?
Ja, helt spontant lyder det da som et alternativ.
Det er ikke sjovt, A. Det er så underligt. I dag er du...
Krop og sjæl er ikke altid i samspil.
Jeg beder dig ikke om at give Vic en chance, Rhiannon, men mig.
Hvad husker du fra dagen ved stranden?
At det var rigtigt dejligt ...?
Jeg husker også det her.
Må jeg spørge dig om noget?
Ja.
Hvad kan du lide ved os?
- Os? - Hvordan vi er sammen.
Vi er virkelig gode sammen, fordi vi... er et godt team.
Vi hjælper hinanden.
Som da du ikke ville lade mig køre til Steves fest. Det var sygt godt.
Og det med ham den underlige fyr -
- mindede mig om, at jeg ville kæmpe stenhårdt for ikke at miste dig.
Fordi vi er så gode sammen.
Steve var så stiv. Pigen, han ville score var Stephanies bedste veninde.
Kommer du til biblioteket i Laurel?
Må jeg tage bilen i dag, Jolene?
Øv.
- Jeg skal på biblioteket. - Nørd.
Hej. Jeg håber, vi kan nå noget. Jeg måtte nærmest hugge min søsters bil.
Du var nem nok at finde. Den eneste her på min alder.
Kender jeg dig?
Gud, undskyld. Jeg troede, du var en anden.
Jeg ved ikke, hvordan han ser ud. Altså, det er ikke noget med Tinder.
Jeg laver bare sjov. Det er mig, A.
- Det var ikke sjovt. - Det var bare en joke.
Det var ikke sjovt.
- Måske var det lidt sjovt? - Nej.
- Flot skjorte. - Hans mor køber hans tøj til ham.
- Jeg kan faktisk godt lide den. - Han hader den.
Jeg har før været i hjemmeskolingsmiljøer.
De kan være helt fine, men den her er et fængsel.
Og fængselsdirektøren er en mor...
som taler... meget... langsomt.
- Men du fik lov til at gå på biblioteket? - Ja, i en time.
Jeg skal huske 50 nye fakta udenad, når hun henter mig igen.
- Så finder vi fakta. - Det kan vente.
Fortæl mig om din dag.
Det var bare en dag.
Jeg har tænkt på dig.
Har du?
- Jøsses... - Har du?
Ja, hvordan det var for dig, da du var lille...
at være dig?
Så vidt jeg ved, blev jeg født et sted i Phoenix.
Men den familie, jeg var hos en dag fløj til Detroit til et bryllup.
- Så jeg virrede rundt i Michigan. - Kunne du ikke komme hjem til Arizona?
Nej. Som sagt kan jeg ikke vælge, hvem jeg vågner i.
Men jeg mente...
Hvordan var det for dig?
Altså, jeg forstod ikke, at jeg ikke var som andre, før jeg var omkring seks.
Det gik op for mig, da jeg hørte, hvad folk sagde om morgendagen.
De ting, vi skulle gøre, steder, vi skulle hen... i morgen.
Som om vi ville være sammen.
Det vidste jeg jo, at vi ikke ville være.
Men når jeg sagde det, var der ingen, der forstod mig. De troede, at det var en leg.
Eller de blev urolige.
Efter noget tid indså jeg, at min morgendag er anderledes end andres.
- Har du aldrig fundet andre som dig? - Nej.
Jeg søger på nettet, diskussionsfora -
- hvor folk skriver om, hvordan de er blevet besatte.
Der er en interessant subreddit.
- Skal vi tage lidt fakta til dig? - Ja.
47: Høne.
En høne ruger i 22 dage.
48: Ged.
En ged er drægtig i 136-160 dage.
49: Murmeldyr.
Et murmeldyr er drægtigt i 31-32 dage.
50: Kænguru.
En kænguru er drægtig i 32-39 dage.
Det er fantastisk. Hans mor bliver helt forvirret.
Hvordan klarede jeg mig?
- Jeg kiggede ikke efter. - Jeg tror, at det gik godt.
- Det tror jeg også. - Hvad er min belønning?
George!
Hvad er det for en lud...?
- Hun taler virkelig langsomt. - Løb.
- Sikker? - Ja, løb.
Godnat, A.
Men du ser jo ikke det her før i morgen, så...
Godmorgen, A.
Klokken er halv syv, Rhi.
For helvede!
- Hvad er der? - Ikke noget.
Jeg kører det cool.
Det lover jeg.
Det er Walmart, Nick, ikke Yukon. Jeg når det ikke. Vil du ikke nok?
Hej. Er alt, som det skal være?
Ja. Hav en god dag på arbejde.
Vent lige.
Kom her.
Jeg har en præsentation i Washington på søndag.
Vi kan klemme lidt sightseeing og shopping ind, hvis du vil med.
- Jeg vil med. - Godt. Hav en god dag.
Jeg elsker dig.
Ro på, ro på, ro på.
Undskyld. Det var ikke meningen at kigge.
- Hvorfor vækkede du mig ikke? - Undskyld.
Hvad fanden laver du?
Siri, sæt en alarm til kl. 23.00.
Din makeup ser anderledes ud.
Det er pænt.
- Morgenmad? - Gud! Undskyld, jeg glemte den.
Jeg hader alligevel det lort.
Er alt i orden?
Du er bare så pæn i dag.
Det gør dine nosser også.
Styr dig lige.
Hej.
Du ser sexet ud i dag.
- Mere end du plejer. - Tak.
Det er mig, der takker, fordi du er så sexet.
- Skal vi smutte og gå hjem til mig? - Nok ikke i dag.
Jeg troede, du kunne lide at pjække.
- Du aner ikke, hvad jeg kan lide. - Hvabehar?
Jeg kan lide at pjække, hvis du giver mig en særlig dag.
En gramsedag i dit klamme værelse, hvor jeg ser på, mens du spiller spil -
- og få burgere til frokost er ikke noget særligt.
- Men det er fantastisk. - Det er det overhovedet ikke.
- Vi har haft én fantastisk dag... - Jeg er træt af at høre om den dag.
Fordi du ikke husker den? Fordi du ikke var til stede?
Gør mig en tjeneste og tal ikke mere til mig i dag.
Har du allerede menstruation igen? Det er maks ti dage siden.
Tillykke, du skal ikke være far.
Undskyld, jeg kunne ikke styre mig.
Du må bare ikke være vred på mig i morgen.
Er alt i orden?
Ja.
Tak.
- Hvorfor maler du, far? - Du spørger da aldrig om mit maleri.
Jeg tror, at da jeg kom ind i forsikring og holdt op med at male -
- at så holdt jeg noget tilbage, jeg ikke burde have holdt tilbage.
Alle de år, hvor jeg lavede noget, der ikke var mig...
Sled på dig?
Ja.
Hvorfor ansigter?
Det er vel ligesom "skriv om det, du ved".
"Mal det, du ser."
For mit indre øje ser jeg det her.
Ansigter, der tilhører folk, jeg ikke kender.
De er der bare.
Jeg vil give dem plads, lade dem leve...
Findes.
Jeg kunne godt bruge et nyt ansigt.
Vil du sidde model for mig?
- Ja. - Ja? Fint.
Jeg var dig i går.
Jeg prøvede at bevare alle dine minder.
Jeg anstrengte mig for at ændre så lidt som muligt.
Jeg lavede dog en uges lektier for dig. Jeg er sygt god til lektier.
Det er ikke noget at takke for. Selv tak.
Du skal vide, at jeg ikke valgte at være dig.
Det ville jeg ikke vælge, selv om jeg kunne.
Aldrig før er jeg vågnet som en, jeg holder så meget af.
Det var den bedste og mest skræmmende dag i mit liv.
Og det er kun på grund af dig.
Din A.
Tre beskeder fra Justin.
- Hej. - Hej, skat. Hvad laver du her?
Jeg tror, at vi skal holde en pause.
Vi har det da så godt. Vi er gode sammen.
Det er vi faktisk ikke.
Du ser mig ikke. Du aner ikke, hvem jeg er.
Hav et godt liv.
Hvad er dit nummer i dag?
Hej.
Nul. Jeg vågnede og var mere afklaret end nogensinde.
Hvor er du i dag?
Jeg vil ses.
- Hvad? - Ikke noget.
- Hvad er der? - Din hånd føles anderledes.
Din føles som altid.
Tak, fordi du ikke slog op med Justin.
Helt ærligt, så var det ikke let.
Min onkel er i Californien, og han er her aldrig alligevel.
Men jeg skal være hjemme søndag for at hænge ud med min mor.
- Det er altså vores weekend? - Det er vores weekend.
Var det bare, fordi jeg ser sådan her ud?
Fordi du er dig.
Og ti procent, fordi du ser sådan ud.
Så du kan huske det hele?
Det var, som om jeg faldt i søvn i torsdags og vågnede i dag -
- i en vildt underlig bh. Tak for det.
Men jeg har en masse minder, hvor du er med.
- Det må være underligt. - Nej, det er fantastisk.
Du skulle lade folk huske dig, A.
Du burde efterlade dig minder. Sætte aftryk.
Du er så klog, smuk, venlig, sjov en...
- Ting? - Person.
Er det ikke længere klamt, at jeg lod dig kysse mig -
- og betro dig til mig, selv om du ikke vidste, at det var mig?
Du kysser vel en hel masse mennesker.
Og folk betror sig til dig.
Ja.
Jeg har været mange drengekærester og mange pigekærester.
Lyder det ikke forfærdeligt?
Det lyder fantastisk, A.
Hvorfor lige midnat?
Så vidt jeg forstår, får jeg 24 timer hvert sted.
- Så bliver jeg skubbet ud igen. - Skubbet ud?
Af personen, der vender tilbage. Det er sådan, det føles.
Og hvis du gør modstand?
Det gør jeg ikke. Det er jo ikke min krop.
Vi er kun på grundmodul i paranormal biologi -
- men det kommer vist til foråret.
Ser du dig selv som dreng eller pige?
Ja.
- Vi ses i morgen. - Det lover jeg.
Hvor blev du af?
Hvis du vil forsvinde, så fint.
Men på en dag, hvor vi skal til D.C... uforskammet!
Jeg glemte det ikke...
Jeg smider alt, hvad jeg gør for familien og kører tre timer for at hente dig -
- fra en ferie, du pludselig har tildelt dig selv?
Familien er vist ikke det eneste, du har travlt med.
Hvabehar?
Hvad fanden er der med dig, Rhiannon?
- Jeg er bare... - Bare hvad?
Jeg...
Ikke noget. Det er ikke noget.
Kom tilbage, A.
Kom tilbage, A. Kom tilbage, A.
Du er midlertidigt udelukket fra "/r/Besat".
Michael! Jeg troede, du var klædt på. Gud, vi kommer for sent til flyet!
Skynd dig, Michael!
Kan du hente mig?
- For fanden, Michael! - Min familie flyver til Honolulu.
Hvis jeg tager med, vågner jeg som en, der ikke skal tilbage.
Silver Springs. Der er en Target ved motorvejen. Vi ses på p-pladsen.
Gud, hvor er han i dårlig form!
- Michael! - Pis.
- Jeg er her! - Michael! Kom tilbage!
- Langsommere, men stands ikke! - Hvad siger du?
- Fandens. Stands! - Hvad?
- Stands! Stands! - Fandens!
Michael!
- Jeg har den. - Jolene slår mig ihjel.
- Michael! Kom her! - Kør!
Hvad laver du med min søn?
Undskyld.
Det var nødvendigt, så du ikke forsvinder til Hawaii.
- Hvor blev du af? - Jeg kunne ikke komme.
Jeg var alene, frøs og var bange. Det var et kæmpe held, at mor kunne komme.
Hun er rasende, og jeg kan ikke forklare mig.
Undskyld. Jeg fik en lungetransplantation.
Jeg vågnede om aftenen og måtte ikke få min telefon.
- Seriøst? - Ja.
- Gik operationen godt? - Det tror jeg.
Gud.
Jeg var så ked af at svigte dig.
Det er min skyld. Weekenden var min katastrofale ide.
- Så weekenden var en katastrofe? - Nej.
Den var også fantastisk.
Men jeg tror, at vi må være mere forsigtige.
Ja.
Jeg troede, du var forsvundet.
Jeg ville aldrig forsvinde.
Ud over hver dag, altså.
Tror du, at vi kan blive ved sådan her?
Og ikke vide, som hvem og hvor jeg vil dukke op.
Først må jeg lige ordne det kaos, vi har lavet for gutten her.
Vi finder ud af det.
Det lover jeg.
Underlige hænder?
Ikke så underlige, som man skulle tro.
Jeg er ked af det med bilen, Jo.
Jeg har det så dårligt over det.
Må jeg fortælle dig, hvad der sker?
Jeg er forelsket i en, der vågner op i en ny krop hver dag.
Altid samme alder, men aldrig samme menneske to gange.
I går var det en fyr, der skulle reddes fra sine forældre.
I lørdags fyren i pickupen og søndag en, der ikke kunne køre ud til sommerhuset.
Sådan er det altså.
Hvad det end er for et sygt polyamorøst rollespil, du kører -
- skal du ikke blande mig ind i det. Eller min bil.
Dum, som jeg er, ser jeg igennem fingre med dit fravær i går.
- Det må ikke gentage sig, Rhiannon. - Det gør det ikke.
- Hvor var du henne i går? - Jeg følte bare ikke for skole i går.
Hvorfor fortæller du mig ikke noget? Hvem var ham weekendgutten?
Hvilken "gut"? Hvad taler du om?
Jolene sagde, at en fyr havde efterladt dig i skoven uden bil. Typisk gut-adfærd.
Hvad kommer det alle ved?
Jeg er bare din ven.
Det plejede jeg at være.
- Hallo? - Er det dig?
Ja.
Jeg fik din besked. Wow...
Ja. Jeg vidste godt, at hun var nede.
Jeg ville lave en glad tegning i hendes notesbog for at muntre hende op.
Der stod det.
Hun har planlagt det hele.
Hvis hendes far finder pillerne, vil hun køre ind i en motorvejsbro.
Hvornår kommer faren hjem?
Han er færdig på hospitalet kl. 05. Han skal operere indtil da.
- Du må stoppe hende. - Jeg kan ikke gøre noget.
Det tror du ikke selv på.
- Ring til faren! Ring til en terapeut! - Det er Kelseas liv, ikke mit.
- Og hvis hun ville slå en ihjel? - Så ville jeg melde hende.
Nemlig! Hvad er forskellen?
Det er ikke fair, hvis jeg påvirker hendes beslutning.
Så du blander dig aldrig hos dem, hvis krop du lever i?
- Det kan jeg ikke. - Og Justin? Hvad var forskellen der?
Dig.
Hvis du forlader hende ved midnat, så gør hun det.
Så du må prøve at blive.
Jeg tror godt, du kan gøre det.
Du skal også tro på det.
Hvordan?
Skub igen.
Bliver du hos mig?
Skat?
Jeg har brug for hjælp, far.
Jeg har tænkt på det længe.
Jeg er vågen, mor! Jøsses...
Skat.
Har du det godt?
Jo sagde, at du havde sagt noget underligt til hende.
- Om at se en med forskellige kroppe. - Det var for sjov.
Fint.
Du...
Jeg elsker dig, Rhi.
Hvis du vil tale med mig, så er jeg her altid.
Far.
- Elsker du stadig mor? - Selvfølgelig gør jeg det, skat.
Jeg tror ikke, vi kan forstå, hvordan det er at elske en -
- der forandrer sig.
- Går det godt, fisse? - Ikke disse fisse.
Jeg er stolt af dig, Rhi. Fissefront.
Hold kæft!
- Hej. - Hej.
Jeg savnede dig i går.
- Beklager drengene. Det er min skyld. - Det gør ikke noget. Fortæl.
Hun har flere aftaler i morgen.
Psykiatere, måske endda indlæggelse. Hun skal sikkert have medicin.
Jeg håber, at det går godt. Det kan det godt gøre.
- Men det er jo hendes liv. - Ja, og du har reddet det.
- Du blev her. - Jeg blev her.
Betyder det, at du godt kan blive i en anden?
- Det kan jeg måske godt. - Hvad skal du i aften?
Jeg skal på date.
Ikke med dig.
Med hendes kæreste. Det er deres årsdag. Den kan jeg ikke springe over.
Måske i morgen, så.
Må jeg kysse dig?
Ja.
Hej.
Hvorfor er du oppe så sent? Du har jo prøve i morgen.
Jeg ved, at du og far prøver at få det til at fungere.
Men for hver dag kan I enten komme lidt nærmere hinanden -
- eller glide lidt længere fra hinanden.
Okay.
Jeg ved godt, at far ikke er den, han var.
Men det er du heller ikke.
Alle ændrer sig.
Du har også forandret dig.
Så...
Kom nærmere hinanden, ikke?
VOV AT TÆNKE SELV
VÆR IKKE BANGE FOR AT VÆRE STOR
DET ER LET AT VÆRE MODIG PÅ AFSTAND
KLOGE MENNESKER ER FARVEBLINDE
VEDHOLDENDE VENLIGHED RÆKKER LANGT
FOR AT FÅ SINDSRO, GIV SINDSRO
Han er fantastisk, Rhiannon.
Han er nysgerrig, sød og ser godt ud.
Og jeg har kendt ham så længe uden at kende ham. I skolen er han så genert.
Han er ikke skabt til high school.
Han er skabt til det, der kommer bagefter.
Han husker smukke ting på en smuk måde.
Han læser og ser, og han lytter med hele sit jeg.
Han ser det sjove i folk uden at være led.
Undskyld, men jeg tager ham gerne. Hvem er han?
Han taler om sig selv.
Hej.
- Skal du noget efter skole? - Det er efter skole nu.
Hvad sker der? Hvor skal vi hen?
Tror du, at du kan blive i Alexander en dag til?
Jeg ved det ikke.
Du gjorde det med Kelsea.
Det var nok lettere.
Hun ville jo ikke være der mere.
Det er fint.
Forstået. Det er fint.
Men det ville gøre alting lettere, ikke?
Rhi?
Hej.
Gud! Du blev her!
Det er fantastisk.
Jeg vidste lige, hvad det var.
- Date i aften igen? - I morgen? Jeg skal læse lektier.
I morgen?
Nå. Okay.
Du er jo helt vild efter at lære noget.
Mor: Tre ubesvarede opkald.
Jeg elsker dig.
Jeg elsker også dig.
Jeg må hjem, ellers slår min mor mig ihjel.
Siger vi farvel, så?
Jeg kan da godt komme med ind et lille øjeblik.
TILLYKKE MED FØDSELSDAGEN, ALEXANDER
- Jeg må hellere gå nu. - Ja.
Hvem glemmer sin egen fødselsdag? Er det hende pigens skyld?
- Jeg har sagt undskyld, mor. - Du har ikke været dig selv.
Om det så er teenagerangst, jeg mig finder mig ikke i det.
- Mor, du må ikke være vred. - Jeg er ikke vred.
Dine mostre og jeg stod i køkkenet hele dagen, så du kunne få dine yndlingsretter.
Jeg er bare skuffet. Det var pisse egoistisk af dig.
Jeg skal nok gøre det godt igen.
Du har en familie, der elsker dig.
Du må ikke tage det for givet.
- Hej! - Hej.
- Du kom ikke til timen. - Rhiannon...
- Fik du ballade? - Ikke så meget, som man skulle tro.
- Rhiannon... - Har vi stadig en aftale i aften?
Hans forældre er ude, så hos mig kl. 20?
Så ses vi.
Rebecca.
Endelig fredag.
Jeg har været en dårlig ven. Undskyld. Jeg fortæller dig det hele.
Jeg behøver ikke nogen forklaring.
Fint, for jeg ved ikke rigtigt, hvor det kunne gøres forståeligt.
Er du kæreste med Alexander nu?
- Ja. - Jeg har tænkt, at I passede sammen.
- Har du? - Ja.
Det glæder mig, at du er glad, Rhi.
Jeg skal til træning nu.
Wow! Hvad er det her? Den sidste nadver?
Snarere den første date.
Han viser sig at være god til at lave mad.
- Han er en god fyr. - Ja, det ved jeg godt. Det er du også.
God, altså. Din madlavning kender jeg ikke.
Han har en familie, der elsker ham, og som han elsker.
Det er alt det, jeg altid har drømt om.
Ja, det har været fint.
Men det er ikke mit.
Jeg tvinger Alexander ud af hans eget liv, og det er forkert.
Jo længere, jeg bliver, jo mere skade gør jeg.
Så fortsætter vi som før.
Kender du Flynn fra mit matematikhold?
Ham må du ikke være. Vågner du som ham, skal du ikke ringe.
Det kan også være Flynn. Det klarer vi nok.
Jeg kan ikke gøre det ved nogen.
Ikke ved Alexander, ikke ved Flynn...
- Ikke ved dig. - Hvad mener du?
Jeg har tænkt og tænkt...
Jeg vil altid stå i vejen for en, der er perfekt til dig.
- Hvordan kan du sige det? - Fordi Alexander er perfekt til dig.
- Han er din type. - Du er min type.
Tror du, at jeg har lyst til at leve uden dig?
Tror du, at jeg nogensinde kan blive lykkelig uden dig?
I et liv, hvor du ikke er med, hvor jeg kun ser ansigter, der ikke er dit?
Kun hører stemmer, der ikke er din?
Det er ham, du skal være sammen med.
Han er høj, slank og har flotte skuldre.
Han er virkelig klog.
Han er utrolig sød, interessant og betænksom på så mange måder.
- Nej! Vi kan få det til at fungere, A. - Det vil jeg gerne tro på.
Du ved, jeg gerne vil tro på det.
Tænk på, hvordan det bliver, hvis vi fortsætter sammen. Forestil dig det.
Hvordan ser det ud om et år?
Om ti år?
Hvad sker der med dit liv, hvis jeg er den i verden, som du står allernærmest?
Hvor alene bliver du ikke -
- hvis den, du elsker, er mig?
Hvis du er sammen med mig, men ikke kan fortælle nogen om mig.
Hvor langt vil det ikke fjerne dig fra din familie?
Hvor langt vil det ikke fjerne dig fra alle, du kender?
Hvad så, når jeg begynder at vågne op som gifte mennesker?
Folk med børn.
Tænk, hvis vi vil have et barn?
Hvordan bliver det at opdrage et barn næsten helt alene -
- uden at kunne forklare nogen, hvorfor du valgte at gøre sådan?
Og hvis barn bliver det? Bliver det mit barn?
Eller en fremmed, mens mit barn forlader dig dagen efter sin fødsel?
Vil mit barn lære sine forældre at kende, eller vil hun altid spekulere ...?
Hold op.
De fleste ved, at den første kærlighed ikke bliver den eneste.
Men for mig er du begge dele.
Sig noget.
Vi har tre timer, til det er midnat.
De må ikke gå til spilde.
Hvad mere?
I nogle sind føles alting dæmpet og nedtonet.
I andre føles alt overopladet og ufokuseret.
Som en radio, der virrer fra station til station.
Svær at styre.
Hvad mere?
Jeg tænker.
Ser vi så hinanden igen?
Jeg må tro på, at vi skal.
Men du skal tro på, at vi ikke skal.
Hvor vil du tage hen?
Langt væk.
New York.
Chicago, hvis jeg kan komme til det.
En stor by med mange mennesker at være.
Der er stadig ting, jeg skal finde ud af om mig selv.
Du skal sætte aftryk. Efterlad spor.
Ja.
Det er nu.
Vil du huske det her i morgen?
Jeg vil huske det hele.
Det vil jeg også.
Det her er den fine klang.
Godnat.
Katie!
Er du vågen?
Katie?
Hej.
Har du fået at vide, at du har et dejligt smil?
Jeg siger det bare ærligt.
Instagram: Aaaaaaaaaa365 Central Park, New York
♪ sæt_aftryk ♪efterlad_spor
HVER DAG
Oversættelse: Amalie Foss Medietekst Danmark